Jules Salentiny (Forstingenieur)

De Jules Salentiny, gebuer den 2. September 1854 zu Dikrech, an do gestuerwen den 9. Abrëll 1931Luxemburger Wort 1931-04-10, S. 6, Nr. 100 (avis mortuaire)., war Direkter vun der lëtzebuergescher ForstverwaltungWolter 2015, S. 181..

Am Oktober 1879 ass de Jules Salentiny Accessiste-forestier ginnMémorial 1879, N° 68, S. 808 (arrêté royal grand-ducal en date du 22 octobre).. Am Dezember 1886 gouf hie Garde général de 2e classe am Cantonnement MierschMémorial 1886, N° 65, S. 695 (arrêté royal grand-ducal du 22 [décembre].. Am Januar 1894 gouf hie Garde général de 1re classe, nach ëmmer zu MierschMémorial 1894, N° 3, S. 22 (arrêté grand-ducal en date du 10 janvier courant).. Am Oktober 1909 krut hie seng Nominatioun als InspekterMémorial 1990, N° 67, S. 1016.

De 25. November 1918 gouf de J. Salentiny Direkter vun der Forstverwaltung genanntMémorial 1918, N° 78, S. 1390 (arrêté grand-ducal du 25 novembre courant). Cf. Wolter 2015, S. 181.. Den 1. Januar 1923 ass hien an d'Pensioun gaangenLuxemburger Wort 1923-01-01, S. 3, Nr. 1/2 (Forstverwaltung).

Säin Nofollger war de Hubert Bertrang, deen den 21. Dezember 1922 Direkter vun der Forstverwaltung gouf.

De Jules Salentiny war Member vum Conseil supérieur forestier. Hie war och Member vun der Section des sciences vum Institut grand-ducal; seng Admissioun als Membre agrégé ass an der Sëtzung vum 22. Dezember 1920 proposéiert ginn, an der Reunioun vum 8. Juli 1922 gouf hien definitiv opgehollArchives de l'Institut grand-ducal de Luxembourg, section des sciences naturelles, physiques et mathématiques N.S. 8 (1917-1924), S. 25 a 26..

Dem Jules Salentiny säi Papp war den Affekot Charles Jean Pierre Salentiny (1825-1893) vun Ettelbréck, a seng Mamm d'Joséphine Lucie Heck (1828-1903) vun Dikrech. De J. Salentiny hat sech de 16. Mee 1893 an der Stad Lëtzebuerg mat der Marie Schaaf (*1859) vun Ettelbréck bestuetdeltgen.com. Hie war de Papp vum Jurist a Magistrat Jules Salentiny (1894-1962).

 Gielchen 


 Literatur 
Wolter, F., 2015. Aperçu de l'évolution historique de l'Administration depuis sa création en 1840. In: Administration de la nature et des forêts, 1840 - 2015: 175 Joer am Déngscht vu Mënsch an Natur. Luxembourg, Administration de la nature et des forêts, S. 141-189.

Kategorie:Gebuer 1854
Kategorie:Gestuerwen 1931
Kategorie:Lëtzebuergesch Ingenieuren
Kategorie:Officier de l'ordre de la couronne de chêne